חשיבה חיובית היא סגנון חשיבה, שמקדם אותנו ומוביל אותנו לתוצאות טובות יותר בתחומים רבים בחיים.
חשיבה חיובית היא היכולת לבחון מאורע שקורה לנו, או מתרחש בסביבתנו באופן חיובי. זו תכונה נרכשת ולא מולדת. סיטואציות ואירועים שונים בחיינו משפיעים על פיתוח החשיבה שלנו, שעם הזמן הופכת לאוטומטית. לכן, אם נתאמן על לראות את הטוב, את מה שיש ולא את מה שאין, נעלה "לקדמת הבמה" את הדברים הטובים שקורים לנו, ונשים עליהם את הפוקוס - נגביר את החשיבה החיובית שלנו.
מחקרים מראים כי חשיבה חיובית תורמת לדברים רבים, בינהם: חוסן נפשי, העלאת דימוי עצמי, עזרה בהתמודדות עם מצבים פחות נעימים, הגברת היצירתיות  ואפילו הארכת תוחלת החיים.